A Collection of Great Dance Songs

A Collection of Great Dance Songs je výberový album (kompilácia) skupiny Pink Floyd, ktorý bol vydaný 23. novembra, 1981. V Spojenom kráľovstve originálne vydanie vyšlo vo vydavateľstve Harvest/ EMI, v USA ho vvydali Columbia Records. Tento album vyšiel proti vôli basgitaristu skupiny a autora väčšiny skladieb, Rogera Watersa.

Remastrovaná verzia na CD vyšla v Columbia Records pre USA a zvyšok sveta vrátane Európy. 

Roku 2000 vydala firma Capitol Records jeho reedíciu pre USA. Pre zvyšok sveta vrátane Európy túto reedíciu vydala firma EMI.

Album 29. januára, 1982 získal od RIAA zlato, platinu získal 6. júla, 1989, dvojnásobne platinovým sa stal v auguste 2001. V rebríčkoch Spojeného kráľovstva dosiahol 37. pozíciu a v USA bol na 31. mieste a udržal sa sedem týždňov v Billboard Top 40.

Názov albumu je myslený žartovne. Pink Floyd nie je známy tým, že by vydával tanečnú hudbu. Zjavné je to na ilustrácii obalu albumu, kde je fotografia tanečného páru ktorý je ukotvený lankami o zem, čím je znemožnený jeho ďalší pohyb.

Album obsahuje alternatívnu mixáž skladby „Shine On You Crazy Diamond“, ktorá je zložená z častí 1, 2, 4  a 7 a mixáž skladby „Another Brick in the Wall Part II“, ktorá je kombináciou úvodu zo singlovej verzie s originálnou verziou na albume The Wall. 

Aj skladba „Money“ je prerobená. David Gilmour pre ňu nahral bicie, gitary, basovú gitaru a spev. Na výrobe s ním spolupracoval James Guthrie, Dick Parry hral na saxofóne (podobne ako na originálnej nahrávke). Oproti originálu sú v tejto skladbe mierne rozdiely v saxofónovom a gitarovom sóle.

 Zoznam skladieb 

 V brazílskej verzii je skladba „The Gunner's Dream“ (Roger Waters) (ktorá neskôr vyšla na albume The Final Cut) namiesto skladby „One of These Days“.

 Výroba albumu 
 David Gilmour - gitary, basová gitara, spev, všetky nástroje v skladbe „Money“ (okrem saxofónu). 
 Roger Waters – basová gitara, spev, rytmická gitara v skladbe „Sheep“ 
 Richard Wright – klávesové nástroje, syntetizátory, spev 
 Nick Mason – bicie, perkusie (okrem skladby „Money“), hlas v skladbe „One of These Days“ 
 Dick Parry – saxofón v skladbe „Money“
 Hipgnosis – dizajn a fotografie (pod pseudonymom „TCP“= Thorgerson, Christopherson a Powell) 
 James Guthrie - výroba, remastering 
 Doug Sax - mastering and remastering

Rebríčky
Album - Billboard (Severná Amerika)
RokRebríčekPozícia1981Popové albumy31

 Externé odkazy 

Collection of Great Dance Songs,A
Collection of Great Dance Songs,A